Diari Oficial de la Generalitat Valenciana


Sumari del DOGV 9006, del 27-01-2021 (2021/699)

CORRECCIÓ d'errades de la Resolució de 13 de gener de 2021, del Vicerectorat d'Investigació i Transferència de la Universitat Jaume I, per la qual es convoca una oferta pública per a la constitució d'una borsa de treball de personal investigador en formació (predoctoral) d'aquest organisme. Projectes del grup d'investigació Projectes del Grup de Recerca Biologia de la Memòria i l'Emoció (307) i Neuropatologia i Plasticitat Cerebral (317), de la Universitat Jaume I.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9006

Data del DOGV
:   27-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/699


Data del document
:   25-01-2021

Organisme emissor
:   Universitat Jaume I de Castelló

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 13 de gener de 2021, del Vicerectorat d'Investigació i Transferència de la Universitat Jaume I, per la qual es convoca una oferta pública per a la constitució d'una borsa de treball de personal investigador en formació (predoctoral) d'aquest organisme. Projectes del grup d'investigació Projectes del Grup de Recerca Biologia de la Memòria i l'Emoció (307) i Neuropatologia i Plasticitat Cerebral (317), de la Universitat Jaume I. [2021/699]  
Advertida una errada en la resolució esmentada, publicada en el Diari Oficial de la Generalitat Valenciana número 9001, de 20 de gener de 2021, es corregeix de la manera següent:  
  
En la pàgina 2746, en la base segona, «Requisits de les persones aspirants», en els requisits generals,  
  
On diu:  
«2.1.Tenir la nacionalitat espanyola, o ser nacional d'un estat membre de la Unió Europea, o ser estranger amb autorització o permís de residència o d'estada per estudis a Espanya en el moment de presentació de sol·licituds, qui obtinga l'adjudicació del lloc de treball ofertat haurà d'acreditar almenys el permís de treball i de residència, en el moment de la contractació.»  
  
Ha de dir:  
«2.1. Tenir la nacionalitat espanyola o ser nacional d'un estat membre de la Unió Europea o nacional d'aquells estats en els quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de treballadors i treballadores, en els termes en què aquesta està definida en el tractat constitutiu de la Comunitat Europea. També s'hi poden presentar aspirants amb nacionalitat diferent de la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència en el moment de la contractació.»  
  
Aquesta correcció no modifica el termini de presentació de sol·licituds.  
  
Castelló de la Plana, 25 de gener de 2021.- La rectora, p. d. (Resolució 12 juny de 2018; DOGV 14 juny), el vicerector d'Investigació i Transferència: Jesús Lancis Sáez.